Source: https://octavpelin.wordpress.com/2017/04/30/csm-il-scoate-din-joc-pe-gauleiterul-penal-klaus-werner-johannis/?shared=email&msg=fail
Timestamp: 2020-04-01 21:38:38+00:00

Document:
CSM IL SCOATE DIN JOC PE GAULEITERUL PENAL KLAUS WERNER JOHANNIS! | Octavpelin's Weblog
CSM IL SCOATE DIN JOC PE GAULEITERUL PENAL KLAUS WERNER JOHANNIS!
Consiliul Superior al Magistraturii a adus o serie de amendamente la legea privind statutul procurorilor și judecătorilor, iar unul dintre acestea prevede că Preşedintele României nu poate refuza propunerile formulate pentru numirea în funcţie a preşedintelui şi vicepreşedinţilor Înaltei Curţi de Casaţie şi Justiţie, Consiliul eliminând sintagma „decât motivat, aducând la cunoştinţa Consiliului Superior al Magistraturii”.
CSM a înaintat Ministerului Justiţiei propunerile privind proiectul de Lege pentru modificarea şi completarea Legii 303/2004 privind statutul judecătorilor şi procurorilor, a Legii 304/2004 privind organizarea judiciară şi a Legii 317/2004 privind Consiliul Superior al Magistraturii.
Unul dintre amendamentele aduse de CSM este cel care prevede că Preşedintele României nu poate refuza propunerile formulate pentru numirea în funcţie a preşedintelui şi vicepreşedinţilor Înaltei Curţi de Casaţie şi Justiţie, Consiliul eliminând sintagma „decât motivat, aducând la cunoştinţa Consiliului Superior al Magistraturii”, informează Capital.
„Articolul 53 se modifică şi va avea următorul cuprins: ‘Art. 53 – (1) Preşedintele şi vicepreşedinţii Înaltei Curţi de Casaţie şi Justiţie sunt numiţi de către Preşedintele României, la propunerea Consiliului Superior al Magistraturii, dintre judecătorii Înaltei Curţi de Casaţie şi Justiţie care au funcţionat la această instanţă cel puţin 2 ani, nu au fost sancţionaţi disciplinar şi nu au avut abateri de la codul deontologic’. (2) Preşedintele României nu poate refuza numirea în funcţiile de conducere prevăzute la alin. (1)”, se arată în propunerea Consiliului.
În cazul funcţiilor de conducere pentru PÎCCJ, DNA şi DIICOT, propunerile ar urma să fie făcute de CSM şi avizate de Ministerul Justiţie şi nu invers, cum prevede legea în acest moment.
„Articolul 54 se modifică şi va avea următorul cuprins: ‘Art. 54 – (1) Procurorul general al Parchetului de pe lângă Înalta Curte de Casaţie şi Justiţie, prim-adjunctul şi adjunctul acestuia, procurorul şef al Direcţiei Naţionale Anticorupţie şi al Direcţiei de Investigare a Infracţiunilor de Criminalitate Organizată şi Terorism şi adjuncţii acestora sunt numiţi de Preşedintele României, la propunerea Consiliului Superior al Magistraturii, cu avizul ministrului justiţiei, dintre procurorii care au o vechime minimă de 18 ani în funcţia de judecător sau procuror, nu au fost sancţionaţi disciplinar şi nu au avut abateri de la Codul deontologic. Numirea se face pe o perioadă de 4 ani, cu posibilitatea reînvestirii o singură dată. (…)’. (3) Preşedintele României nu poate refuza numirea în funcţiile de conducere prevăzute la alineatul 1”, potrivit propunerii.
O altă propunere a CSM vizează posibilitatea participării la concursurile de promovare în funcţia de judecător la ÎCCJ, arătând că ar trebui să fie necesară o vechime de cel puţin 18 ani în funcţia de judecător sau procuror, mărind cu trei ani perioada propusă de Ministerul Justiţiei.
„La articolul 52, alineatul (3) se modifică şi va avea următorul cuprins: ‘(3) Pot participa la concursul de promovare în funcţia de judecător la Înalta Curte de Casaţie şi Justiţie judecătorii şi procurorii care au cel puţin gradul de curte de apel sau parchet de pe lângă curtea de apel, care au îndeplinit efectiv cel puţin 3 ani funcţia de judecător la curtea de apel sau de procuror la parchetul de pe lângă curtea de apel ori la Parchetul de pe lângă Înalta Curte de Casaţie şi Justiţie, inclusiv la Direcţia Naţională Anticorupţie sau Direcţia de Investigare a Infracţiunilor de Criminalitate Organizată şi Terorism, au obţinut calificativul ‘foarte bine’ la ultimele 3 evaluări, nu au fost niciodată sancţionaţi disciplinar, nu au avut abateri de la codul deontologic şi au o vechime efectivă în funcţia de judecător sau procuror de cel puţin 18 ani”, se arată în articolul propus de CSM.
← DATA DE 30 APRILIE CARE A SCHIMBAT ISTORIA LUMII!
DE 1 MAI START LA CALATORIILE FARA VIZA IN CANADA! →
RT @GOP: "We know you're on front lines & the fact that you are showing up every day, you're rolling your sleeves up & you're doing the wor… 22 minutes ago

References: CSM 

CSM 
 CSM 
 CSM 
 CSM 
 articolul 52